MINISTARSTVO ODBRANE             

               
Broj: 0704-426/24-13074/3sl-4
Podgorica, 20.01.2025. godine

Na osnovu čl. 95 stav 2 Zakona o javnim nabavkama („Sl. list CG“, br. 74/19, 3/23, 11/23 i 84/24), Ministarstvo odbrane objavljuje
POJAŠNJENJE BROJ 2
TENDERSKE DOKUMENTACIJE ZA OTVORENI POSTUPAK JAVNE NABAVKE USLUGE PROCJENE POKRETNIH SREDSTAVA, BROJ 0704-426/24-13074/3sl-1 OD 31.12.2024. GODINE, ŠIFRA POSTUPKA 85658
Pitanje:

“U tački 6 “Uslovi za učešće u postupku i zahtjevi u pogledu načina izvršavanja predmeta nabavke”, u dijelu “Stručna i tehnička sposobnost”, navedeno je: …Kao dokaz o ispunjenosti traženog uslova o stručnim i kadrovskim kapacitetima za angažovano/a lice/a potrebno je dostaviti sljedeće dokaze o: … stručnom iskustvu u vezi sa predmetom nabavke (potvrda ili drugi akt nadležnog organa, investitora ili korisnika - dostaviti minumum jednu potvrdu ili drugi akt izdat od strane nadležnog organa, investitora ili korisnika da je angažovano lice vršilo uslugu za koju se angažuje…).
Molimo vas da nam pojasnite na koje konkretne usluge se odnosi zahtjev za potvrdu stručnog iskustva. Da li se misli na potvrde za specifične usluge kao što su procjena helikoptera, rezervnih dijelova od helikoptera, aviona sa pripadajućim rezervnim djelovima, naoružanja sa pripadajućom opremom, te oklopnih borbenih vozila, ili su prihvatljive potvrde za pružanje sličnih usluga koje su povezane sa predmetom nabavke? Ako su prihvatljive potvrde za pružanje sličnih usluga, recite nam o kojoj vrsti usluga se u tom slučaju radi.”
Odgovor: 

U skladu sa odredbama člana 106 stav 1 tačka 2 Zakona o javnim nabavkama („Sl. list CG“, br. 74/19, 3/23, 11/23 i 84/24), Naručilac je Tenderskom dokumentacijom za otvoreni postupak javne nabavke usluge procjene pokretnih sredstava, za sve partije predmeta nabavke, predvidio da je privredni subjekat dužan da posjeduje stručne i kadrovske kapacitete koji su potrebni za izvršenje ugovora i to: minimum jedno lice sa završenim studijskim programom iz oblasti mašinstva, koje ima minimum VII nivo podnivo 1 kvalifikacije obrazovanja i koje je licencirano/sertifikovano za obavljanje procjene vrijednosti.
Kao dokaz o ispunjenosti traženog uslova o stručnim i kadrovskim kapacitetima za angažovano/a lice/a, Naručilac je, u skladu sa odredbama člana 135b stav 1 tačka 7 Zakona, između ostalih, predvidio dostavljanje dokaza o stručnom iskustvu u vezi sa predmetom nabavke (potvrda ili drugi akt nadležnog organa, investitora ili korisnika - dostaviti minumum jednu potvrdu ili drugi akt izdat od strane nadležnog organa, investitora ili korisnika da je angažovano lice vršilo uslugu za koju se angažuje).
Imajući u vidu da je predmet nabavke procjena pokretnih sredstava, to je za Naručioca, za dokazivanje stručnog iskustva u vezi sa predmetom nabavke za angažovano/a lice/a, prihvatljiva minumum jedna potvrda ili drugi akt izdat od strane nadležnog organa, investitora ili korisnika da je angažovano lice vršilo uslugu procjene pokretnih sredstava.
Iskustvo na kvalitetnom i uspješnom izvršavanju istih ili sličnih poslova iz oblasti predmeta nabavke, kao uslov iz člana 106 stav 1 tačka 1 Zakona, koje zainteresovani privredni subjekat navodi u svom zahtjevu, kada je potrebno definisati slične poslove, Naručilac predmetnom tenderskom dokumentacijom nije zahtijevao.

